[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 12.7.2010

COM(2010)383 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 7ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2010 που εγκρίθηκε στις 17 Δεκεμβρίου 2009[2],

- τον διορθωτικό προϋπολογισμό 1/2010, που εγκρίθηκε στις 19 Μαΐου 2010,

- τον διορθωτικό προϋπολογισμό 2/2010, που εγκρίθηκε στις 16 Ιουνίου 2010,

- τους διορθωτικούς προϋπολογισμούς αριθ. 2/2010[3], 3/2010[4], 5/2010[5] και 6/2010[6].

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το σχέδιο του διορθωτικού προϋπολογισμού αριθ. 7/2010.

ΜΕΤΑΒΟΛΕΣ ΣΤΗΝ ΓΕΝΙΚΗ ΚΑΤΑΣΤΑΣΗ ΕΣΟΔΩΝ

Οι μεταβολές στη γενική κατάσταση εσόδων και στην κατάσταση εσόδων και δαπανών ανά τμήμα είναι διαθέσιμες στο EUR-Lex (http://eur-lex.europa.eu/budget/www/index-en.htm).

Η απόδοση στην αγγλική γλώσσα των μεταβολών στην κατάσταση αυτή ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

ΑΙΤΙΟΛΟΓΙΚΗ ΕΚΘΕΣΗ

Εισαγωγή

Το σχέδιο διορθωτικού προϋπολογισμού (ΣΔΠ) αριθ. 7 για το έτος 2010 καλύπτει τη δημιουργία νέας θέσης 01 04 01 03 για την εγγύηση που παρέχει η Ευρωπαϊκή Ένωση σύμφωνα με τις διατάξεις του άρθρου 122 παράγραφος 2 της συνθήκης για τη λειτουργία της Ευρωπαϊκής Ένωσης (ΣΛΕΕ) και, αντίστοιχα, ένα νέο άρθρο 802 στο τμήμα εσόδων. Στο παρόν στάδιο, προτείνεται να εγγραφεί η ένδειξη «προς υπόμνηση» («p.m.»), για τις πιστώσεις αναλήψεως υποχρεώσεων και τις πιστώσεις πληρωμών, καθώς και για τα έσοδα. Εφόσον χρειαστεί, η Επιτροπή θα προτείνει να καταστούν διαθέσιμες οι αναγκαίες πιστώσεις μέσω μεταφοράς ή διορθωτικού προϋπολογισμού.

Το ΣΔΠ 7/2010 δεν έχει δημοσιονομικές συνέπειες.

Χρηματοπιστωτική σταθερότητα

Στις 9 Μαΐου 2010, το Συμβούλιο αποφάσισε σχετικά με συνολική δέσμη μέτρων για να διατηρηθεί η δημοσιονομική σταθερότητα στην Ευρώπη, περιλαμβανομένου ενός ευρωπαϊκού μηχανισμού χρηματοοικονομικής σταθεροποίησης βάσει του άρθρου 122 παράγραφος 2 της ΣΛΕΕ. Το άρθρο αυτό προβλέπει την παροχή χρηματοδοτικής ενίσχυσης όταν τα κράτη μέλη αντιμετωπίζουν δυσκολίες οφειλόμενες σε έκτακτες περιστάσεις που εκφεύγουν από τον έλεγχό τους.

Ο μηχανισμός τίθεται σε λειτουργία με την επιφύλαξη της υπάρχουσας διευκόλυνσης που παρέχει μεσοπρόθεσμη χρηματοδοτική βοήθεια για το ισοζύγιο πληρωμών κρατών μελών που δεν ανήκουν στη ζώνη του ευρώ.

Για την παροχή της εν λόγω χρηματοδοτικής βοήθειας η Επιτροπή δανείζεται στις κεφαλαιουχικές αγορές ή από χρηματοπιστωτικούς οργανισμούς για λογαριασμό της Ευρωπαϊκής Ένωσης. Για να ανταποκριθεί στις υποχρεώσεις της σε περίπτωση που οι οφειλέτες αδυνατούν να ανταποκριθούν στις υποχρεώσεις τους, η Επιτροπή μπορεί προσωρινά να εξασφαλίσει από το ταμείο της την εξυπηρέτηση του χρέους. Εφαρμόζεται το άρθρο 12 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000 για την εφαρμογή της απόφασης 2000/597/ΕΚ, Ευρατόμ, για το σύστημα των ιδίων πόρων των Κοινοτήτων. Εν συνεχεία, μπορεί να χρειαστεί η εγγραφή της πράξης στον προϋπολογισμό.

Οι επιστροφές μετά από αρχική υπερημερία ή κάθε άλλο έσοδο που απορρέει από την άσκηση δικαιωμάτων συνδεόμενων με την εγγύηση μπορούν επίσης να εγγραφούν στον προϋπολογισμό ως έσοδα.

Προτείνεται επομένως να δημιουργηθεί νέα θέση του προϋπολογισμού στο τμήμα δαπανών και ένα αντίστοιχο νέο άρθρο του προϋπολογισμού στο τμήμα εσόδων ως νέα δομή του προϋπολογισμού για την εγγύηση που παρέχει η Ευρωπαϊκή Ένωση.

Όπως συνηθίζεται για τις θέσεις του προϋπολογισμού που συνδέονται με δανειοδοτικές πράξεις χωρίς ειδικό ταμείο εγγυήσεων, στη νέα θέση 01 04 01 03 και στο νέο άρθρο 8 0 2 θα εγγραφεί η ένδειξη «p.m.» (προς υπόμνηση). Εφόσον χρειαστεί, η Επιτροπή θα προτείνει να καταστούν διαθέσιμες οι αναγκαίες πιστώσεις μέσω μεταφοράς ή διορθωτικού προϋπολογισμού.

[1] ΕΕ L 248 της 16.9.2002, σ. 1.

[2] ΕΕ L 64 της 12.3.2010.

[3] COM(2010) 108

[4] COM(2010) 149

[5] COM(2010) 169

[6] COM(2010) 315